Diari Oficial de la Generalitat Valenciana


Sumari del DOGV 4127, del 14-11-2001 (2001/10478)

RESOLUCIÓ de 12 de novembre de 2001, del conseller de Benestar Social, per la qual es modifiquen els crèdits que han de finançar les ajudes convocades mitjançant l'Ordre de 5 de desembre de 2000, de la Conselleria de Benestar Social, i determinats per la Resolució de 15 de febrer de 2001 (DOGV núm. 3.945, de 22 de febrer de 2001).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4127

Data del DOGV
:   14-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/10790


Data del document
:   12-11-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * discapacitat
    * ajuda social
    * suport econòmic
    * ajuda als discapacitats
    * malaltia mental

RESOLUCIÓ de 12 de novembre de 2001, del conseller de Benestar Social, per la qual es modifiquen els crèdits que han de finançar les ajudes convocades mitjançant l'Ordre de 5 de desembre de 2000, de la Conselleria de Benestar Social, i determinats per la Resolució de 15 de febrer de 2001 (DOGV núm. 3.945, de 22 de febrer de 2001). [2001/S10988]
  
L'Ordre de 5 de desembre de 2000, de la Conselleria de Benestar Social, per la qual es regulen i es convoquen ajudes en matèria de serveis socials en el sector de discapacitats per a l'exercici 2001, publicada en el Diari Oficial de la Generalitat Valenciana núm. 3.901, de data 20 de desembre de 2000, (modificada per l'ordre de 17 de gener de 2001, DOGV núm. 3.928, de data 30 de gener de 2001), va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa i queda condicionat el finançament de les esmentades ajudes a l'aprovació dels crèdits corresponents.
  
Aprovada i publicada la Llei 12/2000, de 28 de desembre, de Pressupostos de la Generalitat Valenciana, per a l'exercici 2001 (DOGV núm. 3.907, de data 29 de desembre de 2000), en aplicació del que estableix la disposició addicional tercera de l'esmentada Ordre, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir mitjançant Resolució de 15 de febrer de 2001 de la Conselleria de Benestar Social (DOGV núm. 3.945, de 22 de febrer de 2001) a donar publicitat als crèdits i a les línies de subvenció destinades a finançar les ajudes regulades en l'Ordre de 5 de desembre de 2000, de la Conselleria de Benestar Social.
  
Posteriorment, transcorreguda una part de l'exercici pressupostari, es va procedir mitjançant Resolució de 29 de juny de 2001 de la Conselleria de Benestar Social (DOGV núm. 4.042, de 13 de juny de 2001) a donar publicitat a la modificació del crèdit de la línia de subvenció que mes a baix s'indica, destinada a finançar les ajudes regulades en l'Ordre de 5 de desembre de 2000, de la Conselleria de Benestar Social.
  
Finalment i ateses les sol·licituds d'ajudes presentades, resulta necessària una nova redistribució del crèdit destinat a la línia que a continuació s'indica. Per tant, en base a allò que s'ha exposat, resolc:
  
Primer
  
Modificar la quantia del crèdit destinat a finançar l'Ordre de 5 de desembre de 2000, de la línia de subvenció que a continuació es detalla:
  
1. Denominació: serveis socials especialitzats discapacitats
  
Línia de subvenció: T0676/2001
  
- Consignació pressupostària: increment de 66.763.792 pessetes (444.420,16 euros) i passa de 6.958.275.879 (42.331.712,04 euros) a 1.297.925.380 pessetes (38.612.948,21 euros)
  
- Procedència i quantia dels fons:
  
Propis no condicionats: 7.043.833.350 pessetes (28.695.730,20 euros)
  
Propis condicionats: 32.171.621 pessetes (324.823,00 euros)
  
Externa: Ministeri de Treball i Assumptes Socials 48.825.091 pessetes (324.823,00 euros)
  
Segon
  
Publicar aquesta resolució en el Diari Oficial de la Generalitat Valenciana
  
València, 12 de novembre de 2001
  
El conseller de Benestar Social